På Færøernes nationalgalleri kan du få en unik kunstoplevelse i naturskønne rammer. Kunstmuseet er beliggende i en fredet plantage i Tórshavn, og fra museets mange vinduer kommer et grønt tæppe af træer og skulpturer til syne. Nationalgalleriet har en permanent udstilling med det bedste af færøsk kunst fra 1830'erne til i dag samt en hal til skiftende særudstillinger. I kunstmuseets ankomstområde finder du café og butik. Her kan du nyde en kop kaffe og læse i museets kataloger. Butikken sælger et udvalg af postkort, plakater og bøger. I ankomstområdet er der også formidlingsborde, hvor familier med børn kan hygge sig med at genskabe museets skulpturer i mikroformat, redigere museets billeder ud fra postkort, tegne, løse puslespil og meget mere. I behøver ikke at købe billet for at bruge café, butik og formidlingsværksted-det er gratis og åbent for alle. Her er også grafis wifi. Nationalgalleriet har en overskuelig og intim størrelse, der gør det muligt at se kunstmuseets samling på alt fra en halv time til flere timer-afhængigt af hvor meget tid I har. De fleste gæster bruger ca. 45 min til en time i samlingen og slutter besøget af med en kop kaffe, te eller sodavand i caféen-ofte ledsaget af en lun muffin.